François Bausch
De François genannt Fränz Bausch, gebuer de 16. Oktober 1956 an der Stad Lëtzebuerg, ass e lëtzebuergesche Politiker (déi gréng). 

De François Bausch, deen 1986 Member bei de Grénge gouf, huet fréier bei der CFL als Zuchbegleeder geschafft.

Gemengepolitik 
Hie war vum 1. Januar 1994, bis zu senger Ernennung als Minister, am Gemengerot vun der Stad Lëtzebuerg a vum 10. November 2005 un Éischte Schäffen.

Landespolitik 
Hie war vum 18. Juli 1989 bis den 11. Oktober 1992 Deputéierten an der Chamber a gouf 1994, 1999, 2004, 2009, 2013, 2018 an 2023 erëmgewielt. 2013 an 2018 huet hien op säin Deputéiertemandat verzicht fir Minister ze ginn. Hie war vun 1999 bis 2013 Fraktiounschef an der Chamber.

Vum 3. Dezember 2013 bis de 15. Oktober 2018 war hie Minister fir nohalteg Entwécklung, Transport, ëffentlech Aarbechten an Infrastruktur an der Regierung Bettel-Schneider.

Dono war hien, vum 5. Dezember 2018 un, an der Regierung Bettel-Schneider-Braz Minister fir nohalteg Entwécklung, Transport, ëffentlech Aarbechten an Infrastruktur, souwéi Verdeedegungsminister. De François Bausch war och Minister vun der Bannenzeger Sécherheet, huet dee Ressort awer den 11. Oktober 2019 un de Henri Kox delegéiert an den 23. Juli 2020 ganz un deen ofginn.

Gielercher 
 Commandeur vum Ordre de la couronne de chêne (Promotioun 2011)
 Officier vum Ordre de Mérite du Grand-Duché de Luxembourg (Promotioun 1996)

Literatur 
Romain Meyerː François Bauschː Der Un-Geduldige. Skizzen eines politischen Lebens. Lëtzebuergː Éditions Guy Binsfeld, 2018. ISBN 978-99959-42-39-7.

Um Spaweck 

Gebuer 1956
Lëtzebuergesch Deputéiert
Ministere fir ëffentlech Aarbechten zu Lëtzebuerg
Commandeur de l'ordre de la couronne de chêne
Officier de l'Ordre de Mérite du Grand-Duché de Luxembourg
Lëtzebuergesch Eisebunner
Lëtzebuergesch Ministeren
Verdeedegungsministere vu Lëtzebuerg
Transportministere vu Lëtzebuerg